burgasdotpro/wikipedia huggingface dataset:
Majstrovstvá SAFF vo futbale

Majstrovstvá SAFF vo futbale () je hlavnou medzinárodnou futbalovou súťažou mužských národných tímov riadených pod hlavičkou Juhoázijskej futbalovej federácie (SAFF). Všetkých sedem členov SAFF sa môže zúčastniť turnaja bez kvalifikácie.
Najúspešnejším tímom je India (8 titulov) zároveň je aj úradujúci víťaz (2021).
Cena Ivana Kraska

Cena Ivana Kraska je čestné literárne ocenenie, ktoré od roku 1955 debutujúcim autorom udeľuje Literárny fond.
Pravidlá.
Cenu Ivana Kraska zo svojho rozpočtu a na návrh pre daný rok ním vymenovanej trojčlennej poroty udeľuje výbor Sekcie pre pôvodnú literatúru. Tajomníkom poroty je pracovník Literárneho fondu, ktorý je menovaný jeho riaditeľom.
Cena, ktorá sa sa skladá z diplomu a peňažnej odmeny 700,- €, sa udeľuje za prvú vydanú autorovu knižku alebo inak realizované autorovo dielo, ktoré bolo publikované v uplynulom roku. Diela pre udelenie ceny pochádzajú z oblasti prózy, poézie, literárnej vedy, zrealizované divadelné, rozhlasové a televízne hry a literárne scenáre hraných filmov.
Autorom diel môže byť len žijúci občan s trvalým pobytom na Slovensku, dielo musí byť napísané v slovenskom jazyku a jeho prvé vydanie musí byť zrealizované na Slovensku. Vek autora nemá byť vyšší ako 35 rokov. Udelenie ceny „in memoriam“ môže byť len v prípade ak k úmrtiu autora došlo v období medzi prihlásením a vyhodnotením prihláseného diela.
Návrh na cenu Ivana Kraska môže podať ktorákoľvek fyzická, či právnická osoba do 31. marca v roku, ktorý nasleduje po zrealizovaní diela. Na prvom svojom zasadnutí poroty má každý člen právo navrhnúť do hodnotenia ďalšie diela, ktoré neboli fyzickými či právnickými osobami navrhnuté a spĺňajú požadované kritériá. Posudky odborníkov musia byť vypracované na každé dielo osobitne. Udelenie ceny je zverejnené v literárnych časopisoch, v dennej tlači a na internete. V prípade, že sa v niektorom roku nevyskytnú práce úrovne, ktorá si ocenenie zaslúži, cena nie je udelená.
Požeha (vrch v Kysuckej vrchovine)

Požeha () je vrch v Kysuckej vrchovine. Leží nad obcou Lysica, približne východne od Žiliny. 
Poloha.
Nachádza sa v južnej časti pohoria, v geomorfologickom podcelku Kysucké bradlá. Vrch leží v Žilinskom kraji, na pomedzí okresov Žilina a Kysucké Nové Mesto a zasahuje na katastrálne územie obce Lysica a Horný Vadičov. Najbližšími sídlami sú na severnom úbočí ležiaci Horný Vadičov, východne sa nachádza Lysica a juhozápadným smerom obec Gbeľany. Vrch leží na okraji ochranného pásma Národného parku Malá Fatra.
Opis.
Požehu tvorí horský chrbát, ktorý vedie východo-západným smerom. Je súčasťou hrebeňa, ktorý vedie zo sedla Lutiška nad Kubíkovou západným smerom cez sedlo Žiarce k vrchu Straník. Južným smerom susedí Žiar () a Želehosť (), západným Straník () a Kučerovka (), severne dominuje Ľadonhora () a východne Magura () a Polom (). Južné svahy odvodňuje Koňhorský potok do Varínky v povodí Váhu, severné a západné svahy napájajú prítoky Vadičovského potoka, smerujúceho do rieky Kysuca. Na vrchol nevedie značený chodník.
Výhľady.
Lesný porast pokrýva takmer celý masív, preto rozhľad je len z malých lokalít s redšou vegetáciou. Z vhodných miest je vidieť okolité vrchy Kysuckej vrchoviny, časť Žilinskej kotliny, Malú Fatru, Strážovské a Súľovské vrchy a Kysucké Beskydy.
Prístup.
Na vrchol nevedie značená turistická trasa, no dve vedú severným a južným úbočím.
Pravé cicavce

Pravé cicavce môže byť iné označenie pre:
Ruské vajce

Ruské vajce je druh jedla, ktorý je súčasťou studenej kuchyne. Skladá sa zvyčajne z vajca uvareného natvrdo, kyslej uhorky, zemiakového šalátu, zeleného hráška, červenej papriky a šunky, prípadne ďalších surovín. Niekedy sa tiež pridáva želatína, a potom ide o ruské vajce v aspiku. Názov jedla súvisí s vlašským šalátom, ktorý je častým doplnkom ruského vajca. Taliani, inak nazývaní Vlasi, údajne kedysi pripravili vlašský šalát s vajcom pre hostí z Ruska. Iné zdroje uvádzajú, že autorom jedla a názvu sú prevádzkár automatu Koruna v Prahe Josef Hliňák a šéfkuchár Jiří Tučner, a jedlo vzniklo niekedy v 50. rokoch 20. storočia. Názov "ruské" bol zvolený kvôli uľahčeniu schvaľovacieho riadenia.
Ruské vajce v kultúre.
Vo filme "Kolja" hovorí František Louka (Zdeněk Svěrák) malému Koljovi (Andrej Chalimon): „Pozri, čo som ti kúpil – ruské vajcia!“ Toto jedlo dostal Kolja na večeru.
Želehosť

Želehosť () je vrch v Kysuckej vrchovine. Leží nad obcou Stráža, približne východne od Žiliny. 
Poloha.
Nachádza sa na južnom okraji pohoria, v geomorfologickom podcelku Kysucké bradlá. Vrch leží v Žilinskom kraji, v okrese Žilina a v katastrálnom území obce Stráža. Najbližšími sídlami sú na juhovýchodnom úpätí ležiaca Stráža, na juhozápadnom osada Koňhora (Varín) a severovýchodne je situovaná Lysica. Na južnom úpätí sa nachádza prírodná pamiatka Krasniansky luh a vrch patrí do ochranného pásma Národného parku Malá Fatra.
Opis.
Želehosť je pomerne výrazný vrch, vystupujúci nad Varínske podolie a údolie Varínky. Východným smerom sa nachádza vrch Rúbanisko (), severným Magura (), Požeha () a Žiar (), západným Straník () a južným Jedľovina (). Masív patrí do povodia Varínky, kam smeruje menší potok, odvodňujúci východné svahy, ako aj Koňhorský potok, ktorým odteká voda zo severných a západných oblastí. Na vrchol nevedie značený chodník.
Výhľady.
Lesný porast pokrýva takmer celý masív, preto rozhľad je len z malých lokalít s redšou vegetáciou a severného úbočia, ktoré pokrýva horská lúka. Z vhodných miest je vidieť okolité vrchy Kysuckej vrchoviny, časť Žilinskej kotliny, Terchovskú dolinu, Malú Fatru, Strážovské a Súľovské vrchy, ojedinele aj Kysucké Beskydy a Oravskú Maguru.
Prístup.
Na vrchol nevedie značená turistická trasa, preto prístup vedie lesnými chodníkmi z okolia. Hrebeňom, spájajúcim Želehosť a susedný pahorok Borie s Požehou, vedie žltá značka z Lysice do sedla Žiarce.
Indonézske národné futbalové mužstvo

Indonézske národné futbalové mužstvo reprezentuje Indonéziu na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1930. Indonézia sa raz predstavila na Majstrovstvách sveta vo futbale a to na MS 1938 pod názvom krajiny Holandská Východná India. Na turnaji skončili hneď v prvom kole po prehre s Maďarskom (0:6). Na Majstrovstvách Ázie vo futbale sa predstavili štyrikrát vo všetkých prípadoch skončili v skupine. V roku 2007 spolu s Thajskom, Vietnamom a Malajziou hostili Majstrovstvá Ázie vo futbale 2007.
Kambodžské národné futbalové mužstvo

Kambodžské národné futbalové mužstvo reprezentuje Kambodžu na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1933. Kambodža sa nikdy nekvalifikovala na Majstrovstvá sveta vo futbale. Na ázijskom šampionáte sa predstavili raz a to v roku 1972. Na turnaji skončili na štvrtom mieste.
Brunejské národné futbalové mužstvo

Brunejské národné futbalové mužstvo reprezentuje Brunej na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1956. V roku 2008 kvôli vládnym zásahom zakázala FIFA a AFC činnosť zväzu a tak v roku 2011 bol založený nový futbalový zväz. Brunej sa nikdy nezúčastnil na Majstrovstvách sveta vo futbale alebo Majstrovstvách Ázie vo futbale.
Laoské národné futbalové mužstvo

Laoské národné futbalové mužstvo reprezentuje Laos na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1951. Laos sa nikdy nekvalifikoval na Majstrovstvá sveta vo futbale ani na Majstrovstvá Ázie vo futbale. Laos je súčasťou Futbalovej federácie ASEAN.
Karpatská ulica (Trnava)

Karpatská ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Námestie Slovenského učeného tovarišstva

Námestie Slovenského učeného tovarišstva je námestie v Trnave, v mestskej časti Trnava-sever. Križuje sa spolu s 2 ulicami: Jána Hlubíka a Robotnícka.
Vietnamské národné futbalové mužstvo

Vietnamské národné futbalové mužstvo reprezentuje Vietnam na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený 1960. Do roku 1976 existovali dve národné tímy Severného a Južného Vietnamu. Aktívnejší na futbalovej scéne bol Južný Vietnam ktorý dvakrát obsadil štvrté miesto na Majstrovstvách Ázie vo futbale 1956 a 1960. Po zjednotení Vietnamu sa krajina dvakrát zúčastnila na Majstrovstvách Ázie pričom pri prvej účasti v roku 2007 boli hostiteľom turnaja spolu s Indonéziou, Malajziou a Thajskom. Vietnam sa nikdy nekvalifikoval na Majstrovstvá sveta vo futbale.
Platanová ulica (zaniknutá)

Platanová ulica (do roku 1950 Nová ulica, do roku 1957 Klinová ulica) bola ulica v Petržalke v rokoch 19311987.
Nachádzala sa na mieste západnej časti dnešného nákupného centra Aupark.
Bola tu pôvodne radová domová zástavba. Po roku 1950 ulica zanikla v dôsledku novej sídliskovej zástavby Dvory a na jej mieste vznikla nová ulica.
Koševého ulica

Koševého ulica (nesprávne aj Koševojova ulica, do roku 1950 Rašínova ulica) bola ulica v Petržalke v rokoch 19501975.
Pomenovaná bola podľa Olega Vasilieviča Koševého (1926-1943), popredného činiteľa komsomolskej ilegálnej organizácie Mladá garda v Krasnodone, umučeného gestapom.
Nachádzala sa južne a vo východnej časti dnešného nákupného centra Aupark.
Bola tu pôvodne radová domová zástavba. Ulica zanikla v súvislosti s novou sídliskovou zástavbou Dvory.
Alpské lyžovanie na Zimných olympijských hrách 2022

Alpské lyžovanie na Zimných olympijských hrách 2022 v Pekingu sa koná v dňoch 7. až 19. februára 2022 v Národnom centre alpského lyžovania v obvode Jen-čching (približne 90 km od centra Pekingu). Alpské lyžovanie zahŕňa štyri súťažné disciplíny u žien aj u mužov, a to slalom, obrovský slalom, super-G (superobrovský slalom), superkombinácia a súťaž zmiešaných družstiev.
V alpskom lyžovaní reprezentuje Slovenskú republiku päť športovcov: Petra Vlhová, Petra Hromcová, Rebeka Jančová a bratia Adam a Andreas Žampovci. Petra Vlhová vybojovala dňa 9. februára 2022 pre Slovensko prvú olympijskú medailu v alpskom lyžovaní v histórii, a zároveň prvú zlatú medailu pre Slovensko na Zimných olympijských hrách 2022.
Filipínske národné futbalové mužstvo

Filipínske národné futbalové mužstvo reprezentuje Filipíny na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1907. Filipíny sa nikdy nekvalifikovali na Majstrovstvá sveta vo futbale. Na Majstrovstvách Ázie vo futbale boli raz a to v roku 2019. Na turnaji skončili v skupine.
Mjanmarské národné futbalové mužstvo

Mjanmarské národné futbalové mužstvo reprezentuje Mjanmarsko na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1947. Mjanmarsko sa nikdy nekvalifikovalo na Majstrovstvá sveta vo futbale. Iba raz sa predstavili na Majstrovstvách Ázie vo futbale a to v roku 1968 a pri jej jedinej účasti dokráčali až do finále.
Ľudová ulica

Ľudová ulica je ulica:
Malajské národné futbalové mužstvo

Malajské národné futbalové mužstvo reprezentuje Malajziu na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1933. Malajzia sa nikdy nekvalifikovala na Majstrovstvá sveta vo futbale. Trikrát sa predstavili na Majstrovstvách Ázie vo futbale pričom hostili Majstrovstvá Ázie vo futbale 2007 spolu s Indonéziou, Thajskom a Vietnamom. Vo všetkých prípadoch skončili na turnaji v skupine.
Thajské národné futbalové mužstvo

Thajské národné futbalové mužstvo reprezentuje Thajsko na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1916. Thajsko sa nikdy nekvalifikovalo na Majstrovstvá sveta vo futbale. Thajsko si sedemkrát zahralo na Majstrovstvách Ázie vo futbale pričom ich najväčší úspech je bronz na Majstrovstvách Ázie vo futbale 1972 na ktorom bolo Thajsko hostiteľom turnaja. V roku 2007 sa v Thajsku druhýkrát usporiadali Majstrovstvá Ázie vo futbale spoločne s Indonéziou, Malajziou a Vietnamom.
Východotimorské národné futbalové mužstvo

Východotimorské národné futbalové mužstvo reprezentuje Východný Timor na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 2002, presne pred dvadsiatimi rokmi. Východný Timor sa nikdy nekvalifikoval na Majstrovstvá sveta vo futbale alebo Majstrovstvá Ázie vo futbale.
Singapurské národné futbalové mužstvo

Singapurské národné futbalové mužstvo reprezentuje Singapur na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1892. Singapur sa nikdy nekvalifikoval na Majstrovstvá sveta vo futbale. V roku 1984 hostili Majstrovstvá Ázie vo futbale, na turnaji skončili v skupine, je to ich zároveň jediná účasť na Majstrovstvách Ázie vo futbale.
Oľšavka (prítok Oľky)

Oľšavka je potok v regióne Horný Zemplín, v obci Oľka v okrese Medzilaborce a v obci Ruská Kajňa v okrese Humenné v Prešovskom kraji. Je pravostranným prítokom vodného toku Oľka; má dĺžku . Je vodným tokom VI. rádu. Hydrologický identifikátor: 4-30-08-3126. Geomorfologická kategorizácia: geomorfologická oblasť Nízke Beskydy, geomorfologický celok Laborecká vrchovina.
Prameň.
Pramení v nadmorskej výške v lesnom extraviláne premiešanom s trvalými trávnymi porastmi v území obce Oľka, na severovýchodnom svahu vrchu "Kačarník" s nadmorskou výškou v okrese Medzilaborce v Prešovskom kraji, v geomorfologickej oblasti Nízke Beskydy, v geomorfologickom celku Laborecká vrchovina.
Opis toku.
Od prameňa tečie juhovýchodným smerom územím obce Oľka, ľavým brehom obmýva pole aj les "Briežky" v obci Oľka, preteká cez lesný extravilán premiešaný s trvalým trávnym porastom, pravým brehom obmýva pole "Poľaniská" v obci Oľka, veľkým oblúkom sa stáča na juh, pravým brehom obmýva les "Vrátočká" v obci Oľka, pravým brehom obmýva dolinu "Pod záhradkami" v obci Oľka, v nadmorskej výške vteká na obecnú hranicu medzi obcami Oľka v okrese Medzilaborce a Ruská Kajňa v okrese Humenné, ľavým brehom obmýva les "Ščob" v obci Oľka, pravým brehom obmýva les "Vrch" v obci Ruská Kajňa, v nadmorskej výške odteká z obecnej hranice medzi obcami Oľka a Ruská Kajňa a tečie cez územie obce Ruská Kajňa v okrese Humenné, pravým brehom obteká ovčín a na severnom okraji intravilánu obce Ruská Kajňa v nadmorskej výške ústi do vodného toku Oľka ako jej pravostranný prítok.
Vodný tok "Oľšavka" má päť bezmenných prítokov, suchšiu časť roka bez vody.
Vodný tok "Oľšavka" vzniká, preteká a ústi do Oľky v obciach Oľka v okrese Medzilaborce a Ruská Kajňa v okrese Humenné v Prešovskom kraji, v geomorfologickej oblasti Nízke Beskydy, v geomorfologickom celku Laborecká vrchovina. 
Pôvod názvu.
Pôvod hydronyma "Oľšavka" na území obcí Oľka a Ruská Kajňa zatiaľ nie je uspokojivo doriešený. Pôvod môže byť spájaný s výskytom zatiaľ neidentifikovaného porastu "jelše opadavej", v miestnom nárečí "olše", môže byť spájaný s názvom niektorého z potokov "Olšava/ Oľšava" (iba v Prešovskom kraji a v Košickom kraji je k februáru 2022 sedem štandardizovaných názvov potokov s touto podobou a to ešte nemusí byť konečné číslo), môže byť spájaný so sídelným názvom alebo s nesídelným názvom "Olšava/ Oľšava", ktorých frekvencia výskytu je tiež vysoká . Výskum pokračuje ďalej. Z toponyma/ hydronyma "Oľšava/ Olšava" rozšírením o formant "-ka" bolo utvorené jednoslovné hydronymum "Oľšavka" ako súčasť veľmi početnej skupiny názvov v slovenskej toponymii, najmä hydronymii.
Názov potoka "Oľšavka" bol štandardizovaný v roku 1990. Predchádzajúca podoba štandardizovaného názvu "Olšavka" účinná v období rokov 1976 - 1990 bola štandardizovaná v roku 1976. V priestore slovenskej hydronymie je to osobitne frekventované hydronymum prinášajúce úskalia spojené s homonymiou názvov vodných tokov.
Ustianska ulica

Ustianska ulica je ulica v Trnave, v mestskej časti Trnava-sever. Nerižuje sa so žiadnou ulicou.
Závršský potok

Závršský potok je potok v regióne Zamagurie, v obciach Údol a Malý Lipník v okrese Stará Ľubovňa v Prešovskom kraji. Je pravostranným prítokom vodného toku Lipník (prítok Popradu); má dĺžku . Je vodným tokom V. rádu. Hydrologický identifikátor: 3-01-03-142. Geomorfologická kategorizácia: geomorfologická oblasť Východné Beskydy, geomorfologický celok Ľubovnianska vrchovina.
Prameň.
Pramení v nadmorskej výške v lesnom extraviláne premiešanom s trvalými trávnymi porastmi v území obce Údol, v lese "Senečkov", na južnom svahu vrchu "Patria" s nadmorskou výškou v okrese Stará Ľubovňa v Prešovskom kraji, v geomorfologickej oblasti Východné Beskydy, v geomorfologickom celku Ľubovnianska vrchovina.
Opis toku.
Od prameňa tečie západným smerom územím obce Údol v lesnom extraviláne, oblúkom sa stáča na sever a tento smer si zachová až do svojho ústia, v nadmorskej výške priberá ľavostranný bezmenný prítok, naďalej preteká lesným extravilánom s primiešaným trvalým trávnym porastom, v nadmorskej výške priberá ľavostranný bezmenný prítok, v nadmorskej výške vteká na obecnú hranicu medzi obcami Údol a Malý Lipník, v nadmorskej výške opúšťa obecnú hranicu pod západnými svahmi vrchu "Patria" s nadmorskou výškou a vteká na územie obce Malý Lipník, tečie súbežne s lesnou cestou, v nadmorskej výške obteká božiu muku, ľavým brehom obteká les "Poza vŕšok" v obci Malý Lipník, pravým brehom obteká pole " Lazčinský vrch" v obci Malý Lipník, tesne pred svojim ústím vteká do intravilánu obce Malý Lipník a v nadmorskej výške ústi do vodného toku Lipník (prítok Popradu) ako jeho pravostranný prítok.
Vodný tok "Závršský potok" má dva bezmenné prítoky.
Vodný tok "Závršský potok" vzniká, preteká a ústi do Lipníka v obciach Údol a Malý Lipník v okrese Stará Ľubovňa v Prešovskom kraji, v geomorfologickej oblasti Východné Beskydy, v geomorfologickom celku Ľubovnianska vrchovina. 
Pôvod názvu.
Hydronymum "Závršský potok" na území obcí Údol a Malý Lipník má pôvod v svojej polohe, ktorá z pohľadu pomenúvateľa predstavovala potok s prameňom a hornou časťou toku lokalizovaný za vrchom "Patria" s nadmorskou výškou v obci Údol. Z toponymického apelatíva "vrch" rozšírením o systémovo predĺženú predponu "-zá" a o formant "-ský" a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena "Závršský potok" ako súčasť veľmi početnej skupiny názvov v slovenskej toponymii, najmä hydronymii. Nemožno úplne vylúčiť ani pôvod názvu "Závršský potok" z niektorého "nesídelného geografického objektu, pôvodne vo význame vrch, kopec" s názvom "Vrch" v okrese Stará Ľubovňa, ktoré sú ale vzdialenejšie od obcí Údol a Malý Lipník: Hromoš (pole), Litmanová (pasienok), Matysová (lúka), Mníšek nad Popradom (pole), Sulín (lúka).
Názov potoka "Závršský potok" bol štandardizovaný v roku 2007. V priestore slovenskej hydronymie je to jedinečné hydronymum. 
Referencie.
Signatúra (umenie)

Signatúra (z latinského slova "signum" „označenie“) je znak označujúci identitu umelca, najčastejšie jeho podpis alebo podpisová značka.
Signatúra (identifikátor, symbol) vznikla v starovekom Grécku v súvislosti so spoločenským ocenením umelca. V Grécku signovali svoje diela nielen umelci, ale aj majstri umeleckých remesiel t. j. hrnčiari, maliari váz, rytci kameňa, zlatníci a pod. Podpis umelca sa mohol nachádzať na rôznych umeleckých predmetoch, vyrobených z kameňa, hliny, polodrahokamov, slonoviny, drahých kovov, dreva atď. Väčšina umeleckých diel nebolo signovaných a ich tvorcovia sú neznámi.
Signatúry maliarov.
Signatúry maliarských umelcov majú rozmanité podoby. Popri bežných podpisoch sa môžeme stretnúť s monogramami, autorskými pečiatkami a s rôznymi symbolmi (šifra, skrátený podpis, parafa (podpisová značka).). Tieto symboly obrazne môžu odkazovať na meno autora, ako je to v nasledujúcich ukážkach:
Signatúry sú umiestňované na rôzne miesta umeleckého diela. Kresby a maľby sú najčastejšie signované na dolnom či hornom okraji diela. V niektorých prípadoch je podpis maliara umiestnený bližšie k centrálnej časti maľby, napr. v podobe kartuše alebo napr. na výšivke šiat figúry. So signatúrami sa však môžeme stretnúť aj na rubovej strane obrazu či na napínacom ráme.
 
Znalosť maliarskych signatúr je užitočná pri identifikácii obrazov. Nejedná sa však o jediný spôsob určenia autorstva diela. Ak uvažujeme o signatúrach vo všeobecnejšej rovine, za najdôležitejší podpis môžeme považovať charakteristiky umeleckého prejavu autora (rukopis, farebná a tvarová kompozícia, námet atď.). Preto znalec dokáže určiť autorstvo aj pri nesignovaných obrazoch.
Signatúry na keramických nádobách.
Na starogréckych keramických nádobách je zo štýlu maľby možné rozoznať viac než 900 umelcov, ale známych je len málo signatúr. Nachádzajú sa len na 1 percente keramiky a iba málo umelcom poznáme aj ich (skutočné) meno. Niektorí z nich boli metoikovia alebo otroci. Signatúry väčšinou uvádzajú: meno, "egrapsen" (ma nakreslil) alebo meno, "epoisen" (ma zhotovil, vyrobil). Niekedy sú na váze oba nápisy, takže jeden odkazuje na hrnčiara a druhý na maliara, ale v iných prípadoch boli hrnčiar a maliar tou istou osobou.
Nápisy sa na keramiku maľovali počas ich výroby pred vypálením, napríklad signatúry hrnčiarov a maliarov, mená postáv zobrazených na keramike a niekedy aj slová, ktoré tieto postavy prednášali.
Signatúry na sochárskych dielach.
Signatúry sa pri sochárskych dielach umiestňujú buď na samotnej soche alebo na podstavci. Často sa stáva, že signatúry starogréckych sochárov na podstavcoch dokumentujú sochy, ktoré nie sú uvedené v písomných zdrojoch. Napríklad vďaka signovaným podstavcom zo sôch vieme, že okrem už známym sochám aténski sochári Leóchares a Praxiteles so svojmi rodinami prevádzkovali čulý obchod s portrétnymi sochami.
Holý vrch (vrch v Kysuckej vrchovine)

Holý vrch () je vrch v Kysuckej vrchovine. Leží nad obcou Dolný Vadičov, približne východne od Kysuckého Nového Mesta.
Poloha.
Nachádza sa v západnej polovici pohoria, v geomorfologickom podcelku Kysucké bradlá. Vrch leží v Žilinskom kraji, v okrese Kysucké Nové Mesto a zasahuje na katastrálne územie obce Dolný Vadičov a mestskej časti Budatínska Lehota. Najbližšími sídlami sú na južnom úpätí ležiace obce Dolný Vadičov a Lopušné Pažite, severne leží Povina a západným smerom Kysucké Nové Mesto.
Opis.
Holý vrch tvorí mohutný hrebeň, ktorý vedie západo-východným smerom od Lopušnej po Ľadonhoru (). Na mapách je pod týmto názvom označená najvyššia kóta hrebeňa, Úrad geodézie však v zozname pri tomto vrchole uvádza výšku , čo zodpovedá kóte v západnej časti masívu. Západným smerom leží Veľký Vreteň () a Tábor (), severným Skáčkova hora (), Žihľavný grúň () a Priehyb (), východným je sedlom oddelená Ľadonhora a Obelec () a južným Požeha () a Straník (). Južné svahy odvodňujú prítoky Vadičovského potoka, voda zo severných odteká Sidorovským potokom do Povinského potoka v povodí Kysuce. Oblasť je geologicky súčasťou bradlového pásma a jeho svahy tvorí od roku 1993 Prírodná rezervácia Ľadonhora s 5. stupňom ochrany prírody.
Výhľady.
Hrebeň i vrchol pokrýva lesný porast, ktorý neumožňuje súvislejší rozhľad. Z lokalít s riedko vegetáciou je však možno pozorovať okolité vrchy, pri vhodných podmienkach tiež Malú Fatru, časť Žilinskej kotliny, Strážovské a Súľovské vrchy, Javorníky, Moravsko-sliezske, Kysucké i Oravské Beskydy, Oravskú Maguru, ojedinele i vrcholy Západných Tatier.
Hongkonské národné futbalové mužstvo

Hongkonské národné futbalové mužstvo reprezentuje Hongkong na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1914. Hongkong sa nikdy nekvalifikoval na Majstrovstvá sveta vo futbale. Na Majstrovstvách Ázie vo futbale sa zúčastnil trikrát pričom hostil prvé Majstrovstvá Ázie vo futbale 1956. Na turnaji obsadil tretie miesto čo je najväčší úspech Hongkongu na Majstrovstvách Ázie vo futbale.
Čínske národné futbalové mužstvo

Čínske národné futbalové mužstvo reprezentuje Čínu na medzinárodných futbalových akciách, ako sú Majstrovstvá sveta a Majstrovstvá Ázie vo futbale. 
História.
Futbalový zväz bol založený v roku 1924. Na Majstrovstvách sveta vo futbale sa Čína predstavila a to na MS 2002. V skupine v konkurencii Kostariky (0:2), Brazílie (0:4) a Turecka (0:3) skončili na poslednom mieste bez streleného gólu. Na Majstrovstvách Ázie vo futbale sa predstavila 12-krát. Najväčší úspech sú dve druhé miesta na Majstrovstvách Ázie vo futbale 1984 a na domácich Majstrovstvách Ázie vo futbale 2004. Čína bude hostiť aj blížiace sa Majstrovstvá Ázie vo futbale 2023.
Námestie Jozefa Herdu

Námestie Jozefa Herdu je námestie v Trnave, v mestskej časti Trnava-sever. Nekrižuje sa so žiadnou ulicou.
Skott

Pauline Skött (* 4. október 1991, Vikarbyn, Dalarna, Švédsko), známa pod umeleckým menom Skott, je švédska speváčka-skladateľka a producentka. Vo svete sa do povedomia dostala v roku 2016 debutovým singlom „Porcelain“, ktorý ju vyniesol na zoznam najväčších nových talentov zostaveným platformou Youtube. Je držiteľkou ocenenia European Border Breakers Award.
Raný život.
Skott vyrastala na ľudovej hudbe a tradíciách v malej švédskej dedine Vikarbyn uprostred lesa, obývanej folkovými hudobníkmi, ktorí nosia kroje, hrajú na husle a dorozumievajú sa vlastným jazykom, neznámym pre zvyšok krajiny. Z uzavretej komunity odrezanej od civilizácie sa Skott vymanila až odchodom do mesta na strednú školu. Tam prvýkrát prišla do kontaktu s populárnou hudbou. K skladaniu hudby ju priviedol soundtrack vo videohre, ktorý jej pripomínal zvuky, s ktorými vyrastala. Skott si s cieľom vytvoriť niečo podobné stiahla jednoduchý počítačový program na tvorbu melódií.
Po strednej škole sa presťahovala do Štokholmu, kde ju prijali na dvojročné štúdium hudobnej kompozície na Musikmakarna, ktorá jej otvorila dvere do hudobného priemyslu. Štúdium nepozostávalo z predmetov, ale zo stretnutí s hudobnými producentmi a zástupcami vydavateľstiev, ktorí ju pripravovali na uplatnenie v hudobnom priemysle. Hneď po zavŕšení štúdia jej vydavateľstvo Sony Music ponúklo miesto skladateľky, a tak v Štokholme písala skladby pre iných umelcov, kým sa ako dvadsaťpäťročná nevydala na spevácku dráhu.
Kariéra.
V júni 2016 vydala Skott debutový singel „Porcelain“, ktorý zaujal speváčky Lorde a Katy Perry, čo jej pomohlo dostať sa do povedomia vo svete. Spoločnosť EA Sports si skladbu „Porcelain“ zvolila za oficiálny soundtrack k FIFA 2017. Hoci sa Skott prvýkrát v živote postavila pred publikum až v roku 2016, o rok neskôr už absolvovala svoje prvé americké a európske turné.
Jej skladby odzrkadľujú vplyv ľudoviek, huslí a prostredia lesnej prírody, boli označené za „éterické“ a „atmosférické“, "Idolator" ju nazval „fenoménom alternatívneho popu“, zatiaľ čo YouTube ju zaradil na "Ones to Watch", zoznam najzaujímavejších nových talentov pre rok 2017. Toho roku jej bola udelená cena EBBA.
Skott pre britský "Guardian" kritizovala podmienky, ktoré kladú hudobné vydavateľstvá začínajúcim speváčkam v porovnaní s voľnosťou, ktorú poskytujú spevákom. Po sérii ďalších singlov nasledovalo v roku 2018 debutové EP s názvom "Stay Off My Mind". Po tom, ako Sony Music naliehalo, aby vydávala popové single, ktoré by sa hrali v rádiu, ukončila kontrakt a založila si vlastné hudobné vydavateľstvo Dollar Menu.
V roku 2020 vydala debutový štúdiový album "Always Live for Always" obsahujúci 12 skladieb, vrátane šiestich, ktoré jej vyšli samostatne v predchádzajúcich rokoch.
V januári 2022 vydala EP s názvom "A Letter From The Universe".
Osobný život.
Skott žije v Štokholme, jej otec je fyzik a matematik.
Obelec

Obelec () je vrch v Kysuckej vrchovine. Leží nad obcou Radôstka, približne východne od Kysuckého Nového Mesta.
Poloha.
Nachádza sa v strednej časti pohoria, v geomorfologickom podcelku Vojenné. Vrch leží v Žilinskom kraji, na hranici okresov Kysucké Nové Mesto a Žilina a zasahuje na katastrálne územie obce Povina a Lutiše. Najbližšími sídlami sú na južnom úpätí ležiaci Horný Vadičov, na východnom obec Radôstka, severne leží Lodno a Klubina a západným smerom Povina a Kysucké Nové Mesto.
Opis.
Obelec je uzlovým vrchom, kde sa stretávajú 4 hrebene; hlavný vedie od (juho)východu z Magury () cez Biely vrch () a pokračuje severným smerom na Černatín (), od juhu sa pripája hrebeň od Ľadonhory () a západným smerom vybieha rázsocha Kamenná jama. Západným smerom leží Skáčkova hora () a Tábor (), severným Priehyb (), Kykula () a Černatín, východne sa nachádza Kýčera (), Čierna Lutiša () a Vrchrybník () a južným smerom Magura, Požeha () a Ľadonhora. Masív sa nachádza v povodí Kysuce; severovýchodné svahy odvodňuje potok Sobolčín do Radôstky a Bystrice, juhovýchodné Vadičovský potok a západne sa zvažujúce Povinský potok do Kysuce. Vrcholovou časťou vedie hrebeňový chodník, na ktorý sa v rázcestí Pod Obelcom pripája trasa z Horného Vadičova.
Výhľady.
Vrcholovú časť pokrýva nesúvislý riedky les, umožňujúci obmedzený rozhľad. Z vhodných lokalít je možné pozorovať okolité vrchy pohoria, Malú Fatru, Oravskú Maguru, Kysucké a Moravsko-sliezske Beskydy a Javorníky.
Átriová ulica

Átriová ulica je ulica v Trnave, v mestskej časti Trnava-sever. Križuje sa len s Mliečnou ulicou.
Taiwanské národné futbalové mužstvo

Taiwanské národné futbalové mužstvo reprezentuje Taiwan (alebo tiež Čínsku republiku) na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1924. Taiwan sa nikdy nekvalifikoval na Majstrovstvá sveta vo futbale. Na Majstrovstvách Ázie vo futbale sa predstavili dvakrát. Najväčší úspech je tretie miesto na Majstrovstvách Ázie vo futbale 1960. V dôsledku politického konfliktu s Čínou, hral Taiwan v rokoch 1975 až 1989 kvalifikačné zápasy OFC na Majstrovstvá sveta.
Ulica Titusa Zemana

Ulica Titusa Zemana je ulica v Trnave, v mestskej časti Trnava-sever. Križuje sa spolu s 2 ulicami: Átriová a Jána Hlubíka.
Národné futbalové mužstvo Macaa

Národné futbalové mužstvo Macaa reprezentuje Macao na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1939. Macao sa nikdy nekvalifikovalo na Majstrovstvá sveta vo futbale alebo na Majstrovstvá Ázie vo futbale. Macao je súčasťou Východoázijskej futbalovej federácie (EAFF).
Levanduľová ulica (Trnava)

Levanduľová ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Severomariánske národné futbalové mužstvo

Severomariánske národné futbalové mužstvo reprezentuje Severné Mariány na medzinárodných futbalových akciách, ako sú Majstrovstvá sveta a Majstrovstvá Ázie vo futbale
História.
Futbalový zväz bol založený v roku 2005. Severné Mariány nie sú členom FIFA takže sa nemôžu zúčastňovať v kvalifikáciách na Majstrovstvá sveta. V roku 2008 dostali Severné Mariány členstvo v EAFF. V júli 2009 boli Severné Mariány prijaté za pridruženého člena AFC. Dňa 9. decembra 2020 počas 30. kongresu AFC sa Futbalová asociácia Severných Marián stala 47. riadnym členom asociácie AFC. V rebríčku ELO, ktoré zahŕňa všetky krajiny aj tie čo nie sú členmi FIFA, sú Severné Mariány jedným z najhorších tímov.
Majstrovstvá Ázie vo futbale.
Poznámky
Guamské národné futbalové mužstvo

Guamské národné futbalové mužstvo reprezentuje Guam na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1975. Guam sa nikdy nekvalifikoval na Majstrovstvá sveta vo futbale alebo Majstrovstvá Ázie vo futbale. V rebríčku FIFA je Guam až v tretej stovke tímov, momentálne im patrí až 206. miesto.
Mongolské národné futbalové mužstvo

Mongolské národné futbalové mužstvo reprezentuje Mongolsko na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1959. Mongolsko sa nikdy nekvalifikovalo na Majstrovstvá sveta vo futbale alebo Majstrovstvá Ázie vo futbale. Mongolsko je členom Východoázijskej futbalovej federácie (EAFF).
Ulica Pavla Mudroňa

Ulica Pavla Mudroňa je ulica v Trnave, v mestskej časti Trnava-sever. Križuje sa spolu s 3 ulicami: Martina Benku, Átriová a Petra Bohúňa.
Ulica Petra Bohúňa

Ulica Petra Bohúňa je ulica v Trnave, v mestskej časti Trnava-sever. Nekrižuje sa so žiadnou ulicou.
Ulica Maximiliána Hella (Trnava)

Ulica Maximiliána Hella je ulica v Trnave, v mestskej časti Trnava-sever. Križuje sa spolu s 2 ulicami: Martina Benku a Petra Bohúňa.
Ulica Martina Benku (Trnava)

Ulica Martina Benku je ulica v Trnave, v mestskej časti Trnava-sever. Križuje sa spolu s 2 ulicami: Maximiliána Hella a Mikuláša Koperníka.
Ulica Mikuláša Koperníka

Ulica Mikuláša Koperníka je ulica v Trnave, v mestskej časti Trnava-sever. Križuje sa len s ulicou Martina Benku.
Schumerova ulica

Schumerova ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Pekná ulica

Pekná ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Ulica Zdenky Schelingovej (Trnava)

Ulica Zdenky Schelingovej je ulica v Trnave, v mestskej časti Trnava-sever. Nekrižuje sa so žiadnou ulicou.
Mliečna ulica

Mliečna ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Dúhová ulica (Trnava)

Dúhová ulica je ulica v Trnave, v mestskej časti Trnava-sever. Križuje sa len s ulicou Jána Hlubíka.
Hviezdna ulica (Trnava)

Hviezdna ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Dobšinského ulica (Trnava)

Dobšinského ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Wu-kche-sung Arena

Wu-kche-sung Arena (, ) tiež známa ako Cadillac Center (, ) je viacúčelová krytá aréna v Pekingu. Pôvodne bola postavená pre prípravné zápasy a finále letných olympijských hier v roku 2008. Stavba arény sa začala 29. marca 2005 a bola ukončená 11. januára 2008. 
Štadión má kapacitu 19 000 a rozprestiera sa na ploche 63 000 metrov štvorcových.
Aréna hostila niektoré zo zápasov ľadového hokeja v rámci zimných olympijských hier v roku 2022.
História.
Štadión postavila spoločnosť "Beijing Wukesong Cultural &amp; Sports Co. Ltd." ktorej piatimi akcionármi sú Zhongguancun CENCONS Group, Haidian State-owned Assets Investment Co. Ltd, Beijing Urban Construction Group Co. Ltd, Beijing Urban Construction Co. Ltd a Tianhong Group. Po olympijských hrách sa centrum stalo dôležitou súčasťou dedičstva olympijských hier v Pekingu a umožnilo občanom využívať kultúrne, športové, rekreačné, rekreačné a komerčné aktivity. Bol to rozsiahly komplexný projekt, v Pekingu, vzácny v integrácii kultúrnych, športových a komerčných účelov s rozsiahlymi záhradami a zelenými plochami.
Dňa 6. januára 2011 MasterCard Worldwide, rival olympijského sponzora Visa, oznámil získanie práv na pomenovanie centra. S účinnosťou od 21. januára 2011 bola premenovaná aréna na MasterCard Center. Takmer o päť rokov neskôr, 16. decembra 2015, LeTV Sports oznámila, že získala práva na pomenovanie arény. Aréna bola oficiálne premenovaná na LeSports Center 1. januára 2016. Okrem toho LeSports prisľúbil poskytovanie balíka intelektuálnych služieb v aréne aj mimo nej. Po zatvorení LeTV Sports bola aréna nakrátko pomenovaná na Huaxi Live. Od septembra 2017 vlastní práva na pomenovanie arény divízia Cadillac spoločnosti General Motors.
Dňa 14. decembra 2015 Kontinentálna hokejová liga (KHL) oznámila, že jej expanzívny tím z Pekingu bude hrať v aréne. Dňa 5. septembra 2016 strelil obranca Kunlun Red Star Anssi Salmela prvý gól v prvom hokejovom zápase, v aréne a prvý domáci gól Kunlunu v KHL. Červená hviezda vyhrala zápas 6-3.
V roku 2017 sa zápasu hviezd Čínskej basketbalovej asociácie v LeSports Centre zúčastnilo 18 000 ľudí.
Národný krytý štadión (Peking)

Národný krytý štadión (, ) je krytý štadión, ktorý sa nachádza v hlavnom meste Číny v Pekingu. Štadión má kapacitu 20 000 ľudí a bol postavený pre letné olympijské hry v roku 2008. Má prezývku "Fan" (扇子, shànzi) kvôli jeho dizajnu pripomínajúcemu tradičný čínsky skladací vejár.
História.
Štadión bol otvorený 26. novembra 2007 pre testovacie podujatie umeleckej gymnastiky. Používa sa aj na basketbal.
Na Letných olympijských hrách v roku 2008 sa tu konali podujatia v oblasti športovej gymnastiky, skokov na trampolíne a hádzanej. Po olympiáde sa štadión využíva na športové súťaže, kultúrne a zábavné účely a slúži ako multifunkčné centrum pohybu pre miestnych obyvateľov. V roku 2015 sa v ňom konali majstrovstvá sveta žien v ľadovom hokeji v Pekingu. Štadión slúžil pre ľadový hokej počas zimných olympijských hier v roku 2022.
Veľká cena Bahrajnu 2022

Veľká cena Bahrajnu 2022 (angl. Formula 1 Gulf Air Bahrain Grand Prix 2022), ktorá sa uskutočnila 20. marca 2022 na pretekárskom okruhu Bahrain International Circuit v meste Sachir zhruba 30 km od hlavného mesta Bahrajnu Manama bola úvodná Veľká cena sezóny 2022 Majstrovstiev sveta Formule 1.
Úradujúci majster sveta jazdcov je holandský pretekár Max Verstappen, ktorý v roku 2021 získal svoj prvý majstrovský titul. Od tohto roku navyše platia nové aerodynamické pravidlá, zavedené s cieľom uľahčiť pretekárom predbiehanie a následovanie jazdca pred sebou.
Kvôli ruskej invázie na Ukrajinu odriekla Formula 1 ešte pred sezónou Veľkú cenu Ruska a tím Haas ukončil spoluprácu so svojím ruským pretekárom Nikitom Mazepinom a hlavným sponzorom Uralkali. Niekoľko dní po Mazepinovom odvolaní tím 9. marca predstavil Kevina Magnussena ako jeho náhradu.
Sebastian Vettel musel kvôli pozitívnemu testu na coronavírus vynechať preteky. V tíme Aston Martin ho nahradil rezervný jazdec Nico Hülkenberg.
Priebeh kvalifikácie.
Charles Leclerc z tímu Ferrari získal svoju desiatu Pole Position kariéry pred Maxom Verstappenom z Red Bullu a tímovým kolegom Carlosom Sainzom.
Priebeh pretekov.
Charles Leclerc vyhral preteky pred Carlosom Sainzom a Lewisom Hamiltonom z tímu Mercedes. Bolo to Leclercovo tretie víťazstvo - prvé od Veľkej ceny Talianska 2019 - a prvé víťazstvo a double tímu Scuderia Ferrari od Veľkej ceny Singapuru 2019.
Po štarte zostali prvé tri pozície nezmenené; Leclerc na prvom mieste a za ním Max Verstappen a Sainz. Prví dvaja sa dokázali od svojich prenasledovateľov odpútať už v prvých fázach pretekov. Po prvých zastávkach v boxoch delilo súperov menej ako sekunda. Medzi 17. a 19. kolom sa Leclerc a Verstappen niekoľkokrát predbehli v súboji o vedenie v pretekoch, ale Monackému jazdcovi sa nakoniec podarilo vedenie ubrániť a vybudovať si v ďalšom priebehu pretekov určitý náskok. V 46. kole vyšlo na trať bezpečnostné vozidlo po tom, čo monopost AlphaTauri Pierra Gaslyho začal horieť kvôli poškodeniu jednotky MGU-K; jazdec nebol zranený a požiar bol rýchlo uhasený. Preteky boli reštartované v 51. kole, pričom vpredu nedošlo k žiadnym zmenám pozícií. V 54. kole sa Carlosovi Sainzovi podarilo predbehnúť Maxa Verstappena, čím sa dostal na priebežné druhé miesto. Krátko nato musel Verstappen z pretekov odstúpiť pre technický problém, čo znamenalo, že Sergio Pérez, jeho tímový kolega z Red Bullu, sa medzitým dostal na posledné miesto na stupňoch víťazov. V poslednom kole pretekov ho však postihol rovnaký osud ako jeho holandského kolegu. Lewis Hamilton využil technické problémy oboch jazdcov Red Bullu a vďaka tomu si dokázal zabezpečiť tretie miesto, ktoré už do konca pretekov obhájil.
Výsledky.
Preteky.
Poznámky:
Priehyb (vrch v Kysuckej vrchovine)

Priehyb () je vrch v Kysuckej vrchovine. Leží nad obcou Lodno, približne severovýchodne od Kysuckého Nového Mesta.
Poloha.
Nachádza sa v strednej časti pohoria, v geomorfologickom podcelku Vojenné. Vrch leží v Žilinskom kraji, v okrese Kysucké Nové Mesto a zasahuje na katastrálne územie obcí Povina a Lodno. Najbližšími sídlami sú na severnom úpätí ležiace Lodno, na juhovýchode sa nachádza obec Radôstka a juhozápadne leží Povina a Kysucké Nové Mesto.
Opis.
Priehyb je súčasťou hrebeňa, ktorý vedie z Černatína () západným smerom na Pleš (). Západne susedí sedlom oddelený Žihľavný grúň () a Skáčkova hora (), severne Bartkov kopec () a Poľana (), východným smerom leží Kykula () a Černatín () a južným Obelec (), Ľadonhora () a Holý vrch (). Masív sa nachádza v povodí Kysuce, kam smeruje voda potokom Lodnianka zo severných svahov i Povinským potokom, ktorý odvodňuje južné svahy. Vrcholom vedie hrebeňový chodník z Poviny.
Výhľady.
Vrcholovú časť pokrýva nesúvislý riedky porast, ktorý umožňujúci obmedzený rozhľad. Z vhodných častí je vidieť mnohé vrchy pohoria, Krivánsku Fatru, Kysucké a Moravsko-sliezske Beskydy a Javorníky.
Priehyb

Priehyb môže byť:
Kykula (vrch v Kysuckej vrchovine, Lodno)

Kykula () je vrch v Kysuckej vrchovine. Leží nad obcou Lodno, približne severovýchodne od Kysuckého Nového Mesta.
Poloha.
Nachádza sa v strednej časti pohoria, v geomorfologickom podcelku Vojenné. Vrch leží v Žilinskom kraji, na hranici okresov Čadca a Kysucké Nové Mesto a zasahuje na katastrálne územie obcí Stará Bystrica a Lodno. Najbližšími sídlami sú na severozápadnom úpätí ležiace Lodno, na juhozápadnom Povina, severne je situovaná Klubina a Stará Bystrica a východne Radôstka.
Opis.
Kykula je súčasťou hrebeňa, ktorý vedie z Hladkého vrchu () na Obelec (). Severným smerom sa nachádza Poľana () a Bartkov kopec (), západným Priehyb (), Žihľavný grúň () a Skáčkova hora (), južným Obelec a Ľadonhora () a východným Černatín () a Buganka (). Východne sa zvažujúce svahy odvodňuje Černatinský potok do Bystrice, voda zo západných odteká potokom Lodnianka do Kysuce. Vrchol traverzuje hrebeňový chodník z Krásna nad Kysucou.
Výhľady.
Nesúvislý riedky porast s horskými lúkami umožňuje obmedzený rozhľad. Z vhodných lokalít je vidieť najmä okolité vrchy pohoria, Kysucké a Moravsko-sliezske Beskydy, no tiež malú časť Krivánskej Fatry a Oravskej Magury a Javorníky.
Závrská

Závrská je potok v regióne Stredné Považie, v obci Horná Súča v okrese Trenčín v Trenčianskom kraji. Je ľavostranným prítokom vodného toku Súčanka; má dĺžku . Je vodným tokom IV. rádu. Hydrologický identifikátor: 4-21-08-2352. Geomorfologická kategorizácia: geomorfologický celok Biele Karpaty, geomorfologický podcelok Súčanská vrchovina.
Zdrojnica.
Začína sa na sútoku zdrojníc v nadmorskej výške v severozápadnej časti územia obce Horná Súča v priestore lúky "Záuhlištie" s vodozádržným zariadenim pitnej vody, na severovýchodnom svahu vrchu "Chabová" s nadmorskou výškou , v lesnom extraviláne premiešanom s trvalými trávnymi porastmi, v okrese Trenčín v Trenčianskom kraji, v geomorfologickom celku Biele Karpaty, v geomorfologickom podcelku Súčanská vrchovina.
Opis toku.
Od zdrojnice tečie juhovýchodovýchodným smerom cez poľnohospodársky extravilán, preteká cez osadu "Horná Závrská" v obci Horná Súča dnes so štatútom časti obce kde priberá v nadmorskej výške bezmenný pravostranný prítok, v nadmorskej výške priberá ďalší bezmenný pravostranný prítok, tečie cez osadu "Dolná Závrská" v obci Horná Súča dnes so štatútom časti obce, v nadmorskej výške v kopanici "Pažiť" v obci Horná Súča priberá pravostranný bezmenný prítok pritekajúci z lesa a lúky "Sviniarky", v nadmorskej výške vteká do intravilánu obce Horná Súča, v nadmorskej výške mení smer na severovýchod a zároveň priberá ďalší bezmenný pravostranný prítok pritekajúci z lúky "Podsalašie" a z poľa "Košariská", v nadmorskej výške ústi do vodného toku Súčanka ako jej ľavostranný prítok.
Vodný tok "Závrská" má štyri bezmenné prítoky.
Vodný tok "Závrská" vzniká, preteká a ústi do Súčanky v obci Horná Súča v okrese Trenčín v Trenčianskom kraji, v geomorfologickom celku Biele Karpaty, v geomorfologickom podcelku Súčanská vrchovina. 
Pôvod názvu.
Hydronymum "Závrská" na území obce Horná Súča má pôvod v druhom komponente názvu samoty – kopanice "Horná Závrská", príp. "Dolná Závrská", ktorý bol bez zmeny prebratý do pozície pomenovania potoka "Závrská". Sídelný názov "Horná Závrská", príp. "Dolná Závrská" má svoj pôvod v svojej polohe, ktorá z pohľadu pomenúvateľa predstavovala geografický objekt lokalizovaný za vrchom "Chabová" s nadmorskou výškou v obci Horná Súča. Z toponymického apelatíva "vrch" rozšírením o systémovo predĺženú predponu "-zá" a o formant "-ská" bolo utvorené jednoslovné hydronymum "Závršská", v miestnom nárečí v podobe "Závrská", ako súčasť veľmi početnej skupiny názvov v slovenskej toponymii, najmä hydronymii. V štandardizačnom procese dostala v zmysle regulatívu hierarchickej postupnosti prednosť nárečová podoba "Závrská", oproti spisovnej podobe "Závršská", lebo nárečová podoba už bola zafixovaná v názve kopanice, časti obce Horná Súča, a ako taká, má byť rešpektovaná. Prípadná zmena názvu časti obce do podoby "Horná Závršská" je v kompetencii názvoslovnej autority – Ministerstva vnútra SR.
Názov potoka "Závrská" bol štandardizovaný v roku 2009. V priestore slovenskej hydronymie je to jedinečné hydronymum. 
Referencie.
Africký pohár národov 2017

Africký pohár národov 2017 bol 31. ročník Afrického poháru národov medzinárodného futbalového turnaja pre národné tímy pod hlavičkou Konfederácie afrického futbalu. Turnaj sa konal v dňoch od 14. januára do 5. februára 2017. Titul obhajovalo Pobrežie Slonoviny.
Turnaj mala hostiť Líbya, kým CAF v auguste 2014 nezrušila práva na usporiadanie turnaja kvôli vojne prebiehajúcej v krajine. Turnaj namiesto Líbye hostil Gabon.
Víťazom turnaja sa stal Kamerun ktorý vyhral už svoj piaty titul, keď vo finále zdolali Egypt 2:1. Na treťom mieste skončila Burkina Faso.
Kamerun sa ako víťaz kvalifikoval na Pohár konfederácií FIFA 2017.
Play-off.
Finále.
Víťazom turnaja sa stal Kamerun.
Zlatý pohár CONCACAF 2017

Zlatý pohár CONCACAF 2017 bol 14. ročníkom Zlatého poháru CONCACAF medzinárodného futbalového turnaja pre národné tímy, pod hlavičkou CONCACAF. Bol 24. ročníkom kontinentálnych majstrovstiev, ktorý sa hral od 7. do 26. júla 2017 v USA.
Víťazom turnaja sa stalo družstvo USA, ktoré vo finále zdolalo Jamajku .
Kvalifikácia.
Na turnaji debutovalo Curaçao a Francúzska Guyana.
Štadióny.
Miesta konania boli oznámené 16. decembra 2016 a dejiskom finále bol zvolený Levi’s Stadium.
Národné futbalové mužstvo Južného Vietnamu

Národné futbalové mužstvo Južného Vietnamu reprezentovalo štát Južný Vietnam v rokoch 1949 alebo 1955 do roku 1976. Tím sa zúčastnil na prvých dvoch Majstrovstvách Ázie vo futbale v roku 1956 a 1960 v ktorých obsadili v oboch prípadoch štvrté miesto.
Tím prestal existovať, keď sa Severný a Južný Vietnam spojili do Vietnamskej socialistickej republiky. V rokoch 1976 až 1990 sa nehrali žiadne zápasy a prvý turnaj na ktorom hral kombinovaný tím bol v roku 1991. Futbalové agentúry započítavajú zápasy Južného Vietnamu ako súčasť historického rekordu vietnamského národného futbalového tímu, zatiaľ čo tím Severného Vietnamu považujú za samostatný tím na štatistické účely.
Prútená ulica

Prútená ulica (do roku 1950 Kollárova ulica) bola ulica v Petržalke v rokoch 19501975.
Premenovaná bola z dôvodu duplicity pomenovania po pripojení obce k Bratislave.
Nachádzala sa v blízkosti dnešného nájazdu na Panónsku cestu z Rusovskej cesty.
Bola tu pôvodne radová domová zástavba. Ulica zanikla v súvislosti s novou sídliskovou zástavbou Dvory.
Rajecká ulica (zaniknutá)

Rajecká ulica (do roku 1950 Bernolákova ulica) bola ulica v Petržalke v rokoch 19501975.
Premenovaná bola z dôvodu duplicity pomenovania po pripojení obce k Bratislave.
Nachádzala sa v časti Starý háj, v súčasnosti by pretínala severnú časť Romanovej ulice neďaleko Chorvátskeho ramena a obchodného centra.
Bola to pôvodná ulica bez zástavby. Ulica zanikla v súvislosti s novou sídliskovou zástavbou Háje.
Kozácka ulica

Kozácka ulica (do roku 1950 Stredná kolónia) bola ulica v Petržalke v rokoch 19501975.
V súčasnosti by pretínala dnešnú západnú časť Osuského ulice pri cestnom oblúku.
Bola tu pôvodne radová domová zástavba. Ulica zanikla v súvislosti s novou sídliskovou zástavbou Háje.
Národné futbalové mužstvo Severného Vietnamu

Národné futbalové mužstvo Severného Vietnamu reprezentoval štát Severný Vietnam v rokoch 1954 až 1970 (1976). Tím nebol členom FIFA ani členom AFC. Zatiaľ čo Južný Vietnam hral kvalifikáciu na Majstrovstvá sveta a Majstrovstvá Ázie vo futbale, tím Severného Vietnamu sa nepripojil k FIFA (z veľkej časti kvôli politickej izolácii a nedostatku diplomatického uznania Severného Vietnamu zo strany mnohých iných štátov) a väčšinou hrali zápasy proti tímom z ostatných komunistických štátov.